Udover de mange borgere, deltager også både Frederikshavn og Hjørrings borgmestre samt Socialdemokraternes Bjarne Laustsen i debatmødet, der kommer i kølvandet på en ny rapport fra Trafikstyrelsen. Trafikstyrelsen har nemlig i en analyse af det danske jernbanenet anbefalet at lægge Tolne og Kvissel stationer i graven. De to nordjyske stationer er blot to af i alt 19 stationer på landsplan, som Trafikstyrelsen anbefaler at give dødsstødet. Analysen kigger på både på det eksisterende banenet, samt på mulighederne for at skabe nye stationer de steder, Trafikstyrelsen er blevet gjort opmærksom på, at der er ønske om det. Fælles for disse potentielle stationer er dog, at det forventede passagertal slet ikke kan stå mål med den tidsmæssige ulempe de nye stationer vil blive for gennemrejsende passagerer. Se reportage fra dagens møde 19:30

Referat:
Her til eftermiddag er godt 100 mennesker samlet til møde på Kvissel Station. Den er, sammen med Tolne på "dødslisten" over mulige stationer, der kan lukkes. Til borgernes store utilfredshed.